
Hapet Thirrja për mobilitete stafi të UPT-së në kuadër të Marrëveshjes KA1, të Programit Erasmus + 2025-1-RO01-KA171-HED-000324370
në USAMV Cluj-Napoca, Cluj-Napoca, Romania

Në kuadër të marrëveshjes KA1 bilaterale 2025-1-RO01-KA171-HED-000324370, është hapur thirrja për aplikime për mobilitete për stafin administrativ Universitetit Politeknik të Tiranës, në USAMV Cluj-Napoca, Faculty of Silviculture and Cadastre, Cluj-Napoca, Romania.

Mobiliteti i stafit 

Llojet e mobilitetit përfshijnë: Shkëmbimin e stafit administrativ për trajnim.

Kohëzgjatja e bursave për statin: Viti akademik 2025 – 2026, 12 + 2 ditë udhëtim

Numri total i stafit: 2 (staf administrativ)

Dokumentat e nevojshme për aplikim:

· CV  (në gjuhën angleze);
· Kopje e Pasaportës;
· Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me Planin e Mobilitetit dhe periudhën e parashikuar për t’u kryer mobiliteti në universitetin pritës*;
· Certifikatë e gjuhës së huaj (Anglisht B2);
· Dokumenti i Mobility Agreement (Staff Mobility for Training) për stafin administrativ në universitetin pritës**.


*Plani i mobilitetit, si dhe periudha e propozuar e mobilitetit për stafin, duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore ku aplikani bën pjesë. 

** Mobility Agreement for/Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë. 

Programi i trajnimit së stafit do të përcaktohet në bashkëpunim me stafin e USAMV dhe në përputhje me planin e dakordësuar të mobilitetit të ofruar nga kandidaturat e stafit për trajnim.
Stafi pjesëmarrës në mobilitet, mbas përfundimit të tij, duhet të paraqesë një raport lidhur me aktivitetin, te departamenti përkatës dhe te Drejtoria e Komunikimit dhe Koordinimit, si dhe dokumentacionin e përfundimit të mobilitetit.

Afati për aplikim, pranë Drejtorisë së Komunikimit dhe Koordinimit në UPT:
 Deri më 2 shtator 2026, ora 12.00.

Për informacione shtesë në lidhje me procesin e aplikimit në UPT mund të kontaktoni në email: rkodra@upt.al , abeqo@upt.al .

